Avainsanat

Tiivistelmä



Avainsanat

1. Jäsenvaltioiden lainsäädännön lähentäminen – Teknisiä standardeja ja määräyksiä koskevien tietojen toimittamisessa noudatettava menettely – Direktiivi 83/189 – Tekninen määräys – Käsite – Kansallinen lainsäädäntö, jossa kielletään se, että uhkapelejä järjestettäessä pidetään pelattavana tiettyjä automaattipelejä – Kuuluminen käsitteen alaan – Edellytykset

(Neuvoston direktiivin 83/189 1 artiklan 9 alakohta)

2. Jäsenvaltioiden lainsäädännön lähentäminen – Teknisiä standardeja ja määräyksiä koskevien tietojen toimittamisessa noudatettava menettely – Direktiivi 83/189 – Jäsenvaltioiden velvollisuus ilmoittaa komissiolle kaikki teknisiä määräyksiä koskevat ehdotukset – Kansallinen lainsäädäntö, jossa määritellään uudelleen teknisiä määräyksiä – Ilmoitusvelvollisuudet – Edellytykset

(Neuvoston direktiivin 83/189 1 artiklan 9 alakohta)

3. Jäsenvaltioiden lainsäädännön lähentäminen – Teknisiä standardeja ja määräyksiä koskevien tietojen toimittamisessa noudatettava menettely – Direktiivi 83/189 – Jäsenvaltioiden velvollisuus ilmoittaa komissiolle kaikki teknisiä määräyksiä koskevat ehdotukset – Ulottuvuus

(Neuvoston direktiivin 83/189 1 artiklan 9 alakohta)

Tiivistelmä

1. Kansalliset säännökset, joissa kielletään järjestämästä uhkapelejä pitämällä pelattavina tiettyjä peliautomaatteja, voivat olla teknisiä standardeja ja määräyksiä koskevien tietojen toimittamisessa noudatettavasta menettelystä annetun direktiivin 83/189, sellaisena kuin se on muutettuna direktiivillä 94/10, 1 artiklan 9 alakohdassa tarkoitettu tekninen määräys, sikäli kuin on osoitettu, että kyseessä olevan kiellon ulottuvuus on sellainen, että sen seurauksena tuotetta ei voida käyttää mihinkään muuhun kuin täysin marginaaliseen kyseisen tuotteen osalta kohtuudella odotettavissa olevaan käyttötarkoitukseen, tai jos näin ei ole, sikäli kuin on osoitettu, että kyseinen kielto voi vaikuttaa merkittävästi mainitun tuotteen koostumukseen, luonteeseen tai kaupan pitämiseen.

(ks. 80 kohta ja tuomiolauselman 1 kohta)

2. Sitä, että kansallisessa lainsäädännössä määritellään uudelleen palvelu, jolla on yhteys tuotteen rakenteeseen, ja erityisesti sellainen palvelu, jossa on kyse tiettyjen uhkapelilaitteiden pelattavina pitämisestä, voidaan pitää teknisenä määräyksenä, joka on teknisiä standardeja ja määräyksiä koskevien tietojen toimittamisessa noudatettavasta menettelystä annetun direktiivin 83/189, sellaisena kuin se on muutettuna direktiivillä 94/10, mukaan ilmoitettava, jos kyseisessä uudessa lainsäädännössä ei rajoituta teknisiä eritelmiä tai muita uusia taikka täydentäviä vaatimuksia lisäämättä säätämään uudelleen jo voimassa olevista teknisistä määräyksistä tai korvaamaan tällaisia määräyksiä, jotka on annettu komissiolle asianmukaisella tavalla tiedoksi, sikäli kuin nämä määräykset on annettu sen jälkeen, kun direktiivi 83/189 tuli voimaan kyseessä olevassa jäsenvaltiossa.

(ks. 84 ja 85 kohta sekä tuomiolauselman 2 kohta)

3. Siirtyminen kansallisessa lainsäädännössä luvanvaraisuudesta kieltoon voi olla teknisiä standardeja ja määräyksiä koskevien tietojen toimittamisessa noudatettavasta menettelystä annetussa direktiivissä 83/189, sellaisena kuin se on muutettuna direktiivillä 94/10, säädetyn ilmoitusvelvollisuuden kannalta merkityksellinen olosuhde.

Sitä vastoin tuotteen tai palvelun suurempi tai pienempi arvo taikka tuotteen tai palvelun markkinoiden koko ovat olosuhteita, joilla ei ole tämän saman velvollisuuden kannalta merkitystä.

(ks. 95 kohta ja tuomiolauselman 3 kohta)